पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। जोधपुर विकास प्राधिकरण (जेडीए) ने वर्ष 2013-14 के बजट में इसके लिए 1840 लाख रुपए का प्रावधान किया है। जेडीए चेयरमैन राजेंद्रसिंह सोलंकी की अध्यक्षता में बुधवार को हुई बोर्ड बैठक में वित्तीय वर्ष 2013-14 के लिए 1465 करोड़ रुपए का बजट मंजूर किया गया। जेडीए ने शहर के विकास के लिए अन्य कई महत्वपूर्ण फैसले किए हैं। जेडीए योजना क्षेत्र के साथ गैर योजना क्षेत्रों में भी विकास कार्य करवाएगा। इसके लिए बजट में 1143 करोड़ 50 लाख की राशि का प्रावधान किया गया है।
जोधपुर शहर की सीवरेज प्रणाली वंचित कॉलोनियों में सीवर लाइन बिछाने के लिए सर्वे और डिजाइन का काम लगभग पूरा हो चुका है। जेडीए पूर्वी जोन (पाबू पूरा, बासनी बेंदा, वार्ड नंबर 57 इत्यादि), उत्तरी जोन प्रथम (बालसमंद, चैनपुरा, खोखरिया, सुखाला, बासनी तंबोलिया, जसवंत सागर इत्यादि), दक्षिणी व उत्तरी क्षेत्र (सूरसागर, रूपावतों का बेरा, सूथला क्षेत्र, चौपासनी रोड-बिड़ला स्कूल, डाली बाई मंदिर के मध्य का पाल बाइपास तक का क्षेत्र) विवेक विहार योजना, एवं झालामंड की तरफ शेष पूर्वी भाग की कुल 551 किलोमीटर लंबी सीवर लाइन बिछाने पर 209 करोड़ 62 लाख रुपए खर्च करने की योजना को मंजूरी दे दी है। जेडीए वित्तीय वर्ष 2013-14 में इसके पहले चरण में कुल 78 करोड़ रुपए खर्च करेगा।
मिनी स्टेडियम पर खर्च होंगे ५ करोड़ : मंडोर रेलवे स्टेशन के समीप खुले पड़े इलाके में जेडीए मिनी स्टेडियम का निर्माण करवाएगा। इस पर कुल 5 करोड़ रुपए खर्च होंगे। इस स्टेडियम का नाम कांग्रेस के वरिष्ठ नेता स्व. मानसिंह देवड़ा के नाम होगा। इस फैसला बोर्ड बैठक में जेडीए चेयरमैन सोलंकी ने लिया।
विकास कार्यों के साथ आय स्रोत भी बढेंग़े
शहरी एवं ग्रामीण क्षेत्रों का मास्टर प्लान तैयार होगा
शहर के विकास के लिए जेडीए ने इस बार 1147 करोड़ 50 लाख रुपए का प्रावधान किया गया है। जेडीए योजना एवं गैर योजना क्षेत्र में 942 करोड़ 87 लाख रुपए के विकास कार्य कराएगा। जेडीए क्षेत्राधिकार वाले शहरी एवं ग्रामीण क्षेत्रों का मास्टर प्लान बनाने पर 2 करोड़ रुपए व गैर योजना क्षेत्र में विकास कार्यों पर 500 करोड़ रुपए खर्च करने का प्रावधान किया गया है। 90बी के तहत राज्य सरकार को 40 फीसदी शेयर के बदले जेडीए 62 करोड़ का भुगतान करेगा। बजट में भूमि अवाप्ति के बदले भी इस वित्तीय वर्ष में 69 करोड़ रुपए खर्च करने का प्रावधान किया है।
जेडीए को चारों जोन में नई आवासीय कॉलोनी से आय बढऩे की उम्मीद
जेडीए को चारों जोन में नई आवासीय कॉलोनी, व्यावसायिक व संस्थानिक भूखंडों की ब्रिकी से सर्वाधिक आय होगी। इसमें जोन ईस्ट में मोगड़ा स्थित कर्मचारी कॉलोनी, ट्रांसपोर्ट नगर व खसरा नंबर 413 झालामंड से 88 करोड़ रुपए, जोन पश्चिम में राजीव गांधी आवासीय योजना पार्ट दो, दस्तकार योजना, कलाकार योजना व बड़ली में बहुद्देशीय योजना से 450 करोड़ रुपए, उत्तर जोन में प्रस्तावित स्टोन पार्क (पालड़ी मांगलिया), ग्राम नेतड़ा में आवासीय योजना, बोरावास में नई मिल्कमैन कॉलोनी व लोरड़ी पंडित में संस्थानिक योजना से 250 करोड़ रुपए सहित कई मदों से राशि आएगी।
कुछ अन्य महत्वपूर्ण फैसले
रातानाडा गणेश मंदिर के सौंदर्यीकरण पर 5 करोड़ रुपए खर्च किए जाएंगे।
शहर में सोजती गेट से मंडोर के बीच 9 बस क्यू शेल्टर (सभी सुविधायुक्त) के निर्माण पर 117 लाख रुपए खर्च होंगे।
किला से रावटी तक सड़क निर्माण के पहले वन विभाग के एनओसी ली जाएगी।
रामतलाई के सौंदर्यीकरण (पार्क व पार्किंग विकसित करने) पर 183 लाख रुपए खर्च होंगे।
श्रीराम नगर-गांधी नगर से आने वाले मार्ग से सारण नगर फाटक तक मास्टर प्लान के अनुरूप सड़क को 80 फीट चौड़ा किया जाएगा।
जेडीए में सहायक कर्मचारियों के सात में से पांच मृतक आश्रितों को अनुकंपात्मक नौकरी मिलेगी
विवेक विहार आवासीय योजना में गलत आय वर्ग अंकित करने वाले 50 आवंटियों को भूखंड आवंटन के लिए उपायुक्त (दक्षिण) के नेतृत्व में कमेटी बनाई गई है। कमेटी इस पर फैसला लेगी।
आंगणवा चौराहे से जसवंत सागर रोड की चौड़ाई में आने वाले लोगों को नियमानुसार मुआवजा ।
गोलनाडी इलाके के सौंदर्यीकरण में आने वाले पट्टा सुदा मकान मालिकों को अन्यत्र भूखंड
दिए जाएंगे।
चौखा में अफोर्डेबल योजना में डवलपर्स की अभिशंसा पर 5 फीसदी आवास सरकार के निर्देशानुसार आवंटन किए जाएंगे।
शहर में चल रहे विकास कार्यों की अतिरिक्त स्वीकृति देने के लिए जेडीसी व चेयरमैन दौरा कर फैसला करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn